cy en cy et cy cy en cy de en fr cy en en cy en cy cy nl en en cy cy cy cy cy cy en cy cy cy war cy en cy en cy cy cy cy en cy cy cy en cy cy cy en et en cy cy cy cy en cy cy cy cy cy en cy cy cy cy en da cy cy cy en es cy cy cy cy ms cy cy cy en cy cy cy en en en cy es et cy vi cy en cy eo en en cy cy br cy tr cy ast en en ur en cy cy tr cy cy es es en
Cwpwl o luniau creu baner newydd East End Women’s Museum – wedi’i chreu yn arbennig ar gyfer gorymdaith goffa Brwydr Cable St yn Llundain. Gallwch ddarllen mwy am hanes cyfraniad menywod at y diwrnod fan hyn: Women at the Battle of Cable Street.
Fe ddefnyddiais i wyddor crosio Moogly ac edafedd cotwm ar gyfer y llythrennau, a’u startsho ar gefndir deniadol yr hen garped yn y gegin fach:
Ar ôl eu blocio, eu defnyddio i farcio’r faner yn defnyddio sialc. Mi ddefnyddiais sialc teiliwr fy nain, Nancy Hughes – cefais ei bocs pwytho yn anrheg gan dad a mae’n drysor gwerthfawr iawn.
— boglyn (@boglynnu) October 1, 2016
Y llythrennau wedi’u mesur a’u marcio
— EastEndWomen’sMuseum (@EEWomensMuseum) October 9, 2016
Wnes i fethu dod (mae’n ddrud teithio nôl a mlaen felly roedd rhaid aros adre’r tro hwn) ond mi siaradais i efo Refinery 29 am amgueddfeydd ac ymladd ffasgaeth yn y dyddiau cyn y digwyddiad.
Mae’n wych sut ma gwaith llaw bychan, diwyd, intimate, yn galluogi menywod i gael sgyrsiau cyhoeddus, mawrion, pwerus. Diolch i bawb ddaeth i siarad efo Sarah yn ystod yr orymdaith.
16-10-2016 Sara crosio, gorffennwyd, lluniau, ymgyrchu araf
cable street eewm hanes menywod
Ges i gic yn fy nhin gan set Gwenno yn y Dyn Gwyrdd, felly fues i’n pwytho hwn dros y penwythnos – oedd na lot o eiste yn y babell. Wnes i ddim meddwl lot am y cynllun cyn ei ddechre, felly mater o gyfri llawrydd ac ailadrodd mewn coch 666 oedd creu y faner fach.
Ar ôl cyrraedd adre, mi gariais i ‘mlaen efo’r pwyth croes – dwi heb afael mewn darn ohono ers sbel. Mae’n od fel ma pethe’n eistedd yn y drôr am gyhyd ac yn sydyn chwap! Ma nhw i gyd wedi’u gorffen. Mi wnes waith clou o sampler Llwybr Llaethog (sampler! hehe!) – mae’r un gwreiddiol yn eu meddiant nhw erbyn hyn, ond drafft anorffenedig oedd hwn, oedd un pwyth yn rhy fyr.
A fel mae’r pethe ma’n gweithio, ble mae’r dwylo’n mynd mae’r meddwl yn eu dilyn. Pan glywais i fod pennaeth cyngor Caerdydd wedi honni nad yw’r gymraeg yn rhan o ‘ffabrig cymdeithasol’ y ddinas? RHY HAWDD PHIL. Mi ddechreuais ddrafftio gwahanol syniadau yn defnyddio papur graff ac adobe shape.
Mi wnai bostio patrwm cyn bo hir, ar hyn o bryd dwi’n cadw mysedd yn brysur yn creu ac yn cynllwynio…
30-08-2015 Sara cymraeg, gorffennwyd, gwaith ar ei hanner, gwneud yn gymraeg, haf, lluniau, ymgyrchu araf, ysbrydoliaeth
baner baneri caerdydd chwyldro dull di drais ffabrig cymdeithasol gwenno llwybr llaethog pwyth croes sampler
Yng nghapel yr Anghytunwyr, mynwent Kensal Rise yn Llundain
Dwi’n ymweld ag ysbyty’r brifysgol yng Nghaerdydd yn reit aml, ac am fy mod yn gorffen pennod arall o driniaeth yno, ac yn teimlo’n emo ar ddiwrnod mor braf, fe es allan i gerdded ym mynwent Cathays gerllaw.
Ro’n i’n chwilio am fedd arbennig, enwog, a mi o’n i’n hanner cofio cyfarwyddiadau gesi gan ymgymerwr y tro diwetha ifi grwydro i mewn. Roeddwn i i fod i chwilio am lwybr rhwng dwy groes geltaidd anferth, a cherdded ar hyd ymyl yr ardal bywyd gwyllt. Roedd y garreg rwle fanno. Ma na lot o gerrig.
Ma raid mod i wedi cerdded rownd y fynwent gyfa cyn dod o hyd iddi, ond doedd dim llawer o ots gen i: roedd hi’n braf roedd gweld amrywiaeth yr enwau, llinachau, lluniau, addurniadau, cerfiadau.
Y llon a’r lleddf, fel fyddech chi’n ei ddisgwyl. Mwyfwy o enwau ‘dwi’n eu hadnabod, o ddod i nabod Caerdydd yn well. Dau bentwr tal o bridd cochlyd ochr yn ochr a gorchudd bedd pren.
Mae bedd Louisa Maude yn daclus iawn. Ers talu i’w godi ym 1896, mae pobl Caerdydd wedi gofalu am y garreg, yn ail-beintio’r llythrennau ac yn cadw’r gwair o’i amgylch yn ddestlus.
Mae’n stori fer mewn maen. Mae sawl fersiwn ehangach, ond hon yw fy hoff un, sy’n grynodeb o lyfr am hedfan ac awyrenneg gynnar yn Sir Forgannwg.
Os oes diddordeb da chi mewn gweld y bedd, neu i ddysgu rhagor am hanes Caerdydd, ma na nifer o deithiau a sgyrsiau am hanes y fynwent gan Gyfeillion Mynwent Cathays.
Ydych chi’n licio mynwenta? Lle fyddwch chi’n licio crwydro?
01-07-2015 Sara blogydydd, cymraeg, gorffennwyd, lluniau, tocyn diwrnod, ysbrydoliaeth
balwnau caerdydd louisa maude mynwenta saer maen
Cyn i mi fagu plwc a gweu Ail Hosan, dyma edmygu’r un sydd gen i, yn ogystal â cwpwl o ddarne bach eraill o waith o’r mis diwetha:
Doili, sori ‘mandala’ newydd. Dyma’r patrwm
Dechre’r darn cymhleth – troi’r hosan, er mwyn creu lle i’r droed
yr Hosan Gyntaf – bydde’r holl batrymau a fideos youtube a ddefnyddies i yn bost ar eu penne’u hunain felly, wel, mi wnai bost ohonyn nhw ar ei pennau’u hunain! Dafedd rhad ac anarferol o Tiger. Pinc a glas a nefi, fel hen iwnifform penweddig
wysg y cloc – nyddu ar droell law a throelli’r edefynnau at ei gilydd, crosio, edmygu, llenwi efo pethe llachar.
08-03-2015 Sara crosio, cymraeg, gorffennwyd, gwaith ar ei hanner, gweu, misc
doili ffeibr gwlan hosan mandala nyddu troell law yr ail hosan yr hosan gyntaf
Noswaith dda. Gobeithio bo chi heb fod yn dal eich gwynt ers y post diwethaf.
10 pwynt blogio i bawb !
Dw i wedi bod yn brysur yn gwneud – gan fynd ‘tu hwnt i’r sgwâr’ i greu ambell i ddilledyn. Ond prin dwi wedi bod yn stopio i’w cofnodi, heblaw am ambell i beth ar instagram. Dw i hefyd wedi bod yn brysur iawn efo’r gwaith, a wedi mwynhau gweithio efo trydarwyr yr amgueddfa – un o fy hoff brosiectau ar hyn o bryd ydi @DyddiadurKate, sy’n ddogfen ffantastig am hanes menyw a’i chynefin ym 1915. Beth ydych chi wedi bod wrthi yn ei wneud?
Cardigan i Greta fach, wedi’i chrosio mewn ‘dafedd Snuggly DK, lliw ‘pixie’
Sgarff gron ‘Autumn Sunset’ o Moogly wedi’i chrosio mewn dafedd Sirdar ‘Country Style’
Hanner maneg crosio tapestri, yn defnyddio’r patrwm ‘Black and White Mittens’ o ravelry.
Y tro hwn ddefnyddies i ddafedd ‘Wash and Wear’ Os ydych chi’n defnyddio ravelry o gwbl, mi ddowch o hyd i fi yn fama: huws. Mi fyddai’n gret gweld pa fath o brosiectau sydd gan bobl ar y gweill (ohohoo), ac i gael chydig o ysbrydoliaeth gan bobl sy’n gwneud yn Gymraeg!
18-01-2015 Sara cymraeg, gorffennwyd, gwaith ar ei hanner, ysbrydoliaeth
amgueddfa crosio dyddiadur kate ffotograffau gwneud gwneud yn gymraeg hanes menywod menywod stwff gwaith ysbrydoliaeth
Er Cof am Karina Menzies
Dw i wedi gyrru heibio ugeinie o weithiau ers i mi ei glymu yn y fan. Pan osodais y peth, roedd ymyl y maes parcio yn llawn blodau, lluniau, ac am rhyw reswm, cot ledr ddrudfawr a lliwgar. Roedd hen fenyw yno yn darllen y cerdiau a mi gawsom ni sgwrs, un fer, am fod dim llawer y gall rhywun ddweud.
04-08-2014 Sara cymraeg, gorffennwyd
baner baneri caerdydd er cof gwneud karina menzies menywod trais trelai
Bydd lle chware Sain Ffagan yn cael ei ddafedd-fomio (?) gan y clwb gweu a chrosio dros y penwythnos, felly dwi wedi bod yn gwneud rhein heddiw. Falle nad ydyn nhw’n rhywbeth fyswn i’n ei ddefnyddio i addurno’r ty, ond ar gyfer lle chware plant? Jyst y job. Mae crosio yn foddhaol iawn am fod y gwaith yn ymddangos mor sydyn.
Os ydych chi’n berson diamynedd (a fidgety), mae na lwyth o fideos da ar youtube ar sut i fynd ati. Fyddwch chi’n dawnsio rownd y ty mewn balaclafa a moccasins (neu bicini 70aidd) cyn pen dim.
Dwi ddim yn aelod o’r clwb crosio a gweu, sy’n cwrdda yn fisol yn Sain Ffagan – ond o’n i isio gwneud cyfraniad bach lliwgar in absentia. Mi wnes i fwynhau’r patrwm troellog yma, sy’n newid braf ar y sgwar nain confensiynol:
Os dych chi, fel fi, yn symud o ‘sgwariau’ i ‘bethau nad sydd yn sgwâr’ yn eich siwrne grefft, bydd rhein yn eich cadw’n ddiddan. Mae’r patrwm (americanaidd) ar gyfer y sgwâr i’w ganfod yn fan hyn: ar Crochet Me.
12-06-2014 Sara cymraeg, gorffennwyd
bomio dafedd crosio patrwm sgwar mamgu sgwar nain
Wedi bod yn chware efo ap phonto (y llun gwaelod sydd agosa o ran lliw go-iawn). A gneud clustog i swatio arno! Hwre!
07-06-2014 Sara cymraeg, gorffennwyd, Uncategorised
amryliw carthen crosio glas sgwar mamgu sgwar nain swatio
prawf #boglyn #pwrs #clwstwr #mwstard
Diweddariad: Amgueddfa ar Hap
gwaith ar ei hanner
© 2019 - Built on Simplified theme